ОБОСНОВКА

на прогнозните разходи към предложението за утвърждаване

цени на електрическа и топлинна енергия

Като база за изготвяне на прогнозата за формирането на цените на топлинната енергия и електрическата енергия от комбинирано производство за новия регулаторен период започващ от 01 Юли 2018 г. е използвана отчетната информация за 2017 г.. За следващия регулаторен период започващ от 01.07.2018 г не се очаква влиянието на външни фактори които да повлияят съществено върху дейността на дружеството /рязко увеличение цените на горивата, резервни части и консумативи, химикали и реагенти и аварийни ситуации изискващи значителен паричен ресурс/.Разчета на прогнозни разходи са съпоставими с отчетените такива през предходната година. Увеличение е извършено само за разходите за които е на лице обективна причина за промяната им. По групи, разходите са, както следва:

1. **Условно постоянните разходи**

Прогнозата на условно постоянните разходи за новия регулаторен период е изготвена на база отчетни данни към 31.12.2017 г., и очакваните промени по видове разходи за прогнозния период , в това число:

1. Разходи за амортизации са определени на основата на амортизационен план изготвен в съответствие с очаквания полезен живот съгласно изискванията на МСС. За следващия регулаторен период очакваме общия размер на разходите за амортизации да се запазят в размера от 2017 г..
2. Разходите за ремонт са прогнозирани на база изготвената и утвърдена ремонтна програма за ценовия период в дружеството. Увеличението спрямо отчета за предходната година се дължи на следните фактори:
   1. Ремонтите на газовия двигател в ОЦ „Младост” до 59 999 часа, съгласно предписанието на производителя, на база сключено рамково споразумение, след проведена процедура по реда на Закона за обществените поръчки. Ремонтите са наложителни и не може да бъдат пропуснати, защото трябва да се гарантира надеждната работа на съоръжението, като това е отразено в ремонтната програма ( приложение 1), рамково споразумение, което не обхваща аварийните ремонти, които са взети на база минал период( Приложение 2.1).През м. май 2019 година предстои ремонт на 60 000 часа, офертата е дадена в Приложение 2.2.
   2. Предстоящия ремонт на газовите двигатели в ТЕЦ Градска на когенератор 1 и когенератор 2, съгласно предписанието на производителя. Ремонтите ще гарантират безаварийна работа през следващия ценови период и необходимата топлинна енергия за топлопреносната система. Стойността на резервните части е посочена в приложената ремонтна програма. Самите ремонти ще бъдат извършени със собствени сили и средства. За обезпечаване на резервни части за планираните ремонти е проведена процедура за възлагане на поръчката по реда на ЗОП и е сключено рамково споразумение (Приложение 3)
   3. Предстоят основни ремонти на турбокомпресорите, които са сериозно амортизирани и състоянието им се отразява на енергийната ефективност на инсталациите за високоефективно комбинирано производство на топлинна и електрическа енергия. За обезпечаване на необходимите ремонти е проведена процедура за възлагане на поръчката по реда на ЗОП и е сключено рамково споразумение (Приложение 4).
   4. Подмяна на части от топлопреносната мрежа с констатирана висока аварийност. Подмяната ще бъде извършена със собствени сили.
3. Разходите за персонала и съответните плащания за осигуровки са разчетени на база достигнати разходи през 2017 г., увеличени с разходите във връзка с увеличение на минималната работна заплата от 01 Януари 2018 г. и свързаните с това увеличение на допълнителните плащания на база договорени основни заплати. Предвидено е и увеличение на фонда във връзка с предвидено увеличение в числеността на персонала с 3 до 5 човека с цел попълване на незаетите работни места по звената за окомплектоване на сменния персонал. В размера на разходите за осигуровки е предвидено и увеличението на осигурителните проценти от началото на годината.
4. Разходите пряко свързани с регулираните дейности са прогнозирани на база постигнати такива по отчет за 2017 г. В прогнозата за следващия регулаторен период тези разходи бележат намаление спрямо отчета за 2017 г. с 60 х. лв...По съществените промени са:

* Разходите за гориво за автотранспорт, работно облекло и канцеларски материали, материали за текущо поддържане са разчетени за новия ценови период на база достигнати разходи за 2017 г.. Предвидено е минимално увеличение свързано с по-високите цени на горивата.
* Разходите за застраховки са без промяна спрямо отчета за 2017 г.. В прогнозата за новия ценови период е заложен действителния размер на разходите съгласно сключените застрахователни полици.
* Пощенските разходи, разходите за противопожарна и въоръжена охрана, разходите за наеми, експертни и одиторски услуги, вода, осветление и отопление, безплатна предпазна храна по Наредба 11, проверка на уреди, охрана на труда, командировки, разходи за публикации се запазват в нивата от 2017 г..
* Съдебните разходи са в размер равен на отчета за 2017 г.
* Разходите за събрано инкасо представляват изплатените суми и комисионни за събрано инкасо от Български пощи, Ипей, Изипей, тъй като дружеството няма други изнесени каси и пунктове за инкасиране на дължимите суми и такси от абонатите и ползва услугите на други фирми. Тук са включени и разходите по отчета на уредите за дялово разпределение от фирмите които се явяват като под изпълнители на Топлофикация-Враца ЕАД. Тези разходи се запазват в размера постигнат като отчет за 2017 г..

1. **Променливите разходи**
2. Разходите за гориво за прогнозния период 2018 г./2019 г. са изчислени на база количество гориво и утвърдената от 1 Януари 2018 г. цена на природния газ, увеличена с добавката за капацитет – 384.55 лв/1000 н.м3 без ДДС.В прогнозата не е предвидено използването на биомаса - дървесен чипс и пелети от слънчогледова люспа.
3. Разходите за енергия, вода и консумативи като цяло са запазени на нивото от 2017 г. и са съобразени с обема на производството и действащите в момента цени. В разходите за консумативи/химикали и реагенти са включени разходите за химикали, реагенти и добавки за обработка на циркулиращата вода в магистралата и централите, както и за охлаждащата вода на генериращите мощности за комбинирано производство. С тази обработка се цели омекотяване и химическа обработка на водата с цел предотвратяване и забавяне процесите на корозия по магистралните топлопроводи и от там намаляване на пробивите, авариите и загубите от изтичане. В това перо на са включени и разходите за масло – за доливане и подмяна, на двигателите и генераторите в инсталациите за комбинирано производство съгласно предписанията на производителя и достигнатите действителни показатели в процеса на експлоатация. В прогнозата е предвидено минимално увеличение в размер на 16 х. лв. свързано с предвидения режим на работа, предстоящите основни ремонти на съоръженията и преносната мрежа.
4. В разходи за външни услуги са включени разходите за балансиране и достъп до разпределителната мрежа. Спрямо отчета за 2017 г. е заложено увеличение в размер на 6 х. лв.. Същото е съобразено с очаквания обем и режим на работа на съоръженията при производството на електроенергия.
5. Разходите за закупуване на емисии на парникови газове, определени с Решение Ц-18/01.07.2017г. са определени от КЕВР в размер на 240 х. лв, при цена 5,22 евро/тон. Към момента на изготвяне на настоящата обосновка актуалната цена е 12,00 евро/тон и продължава да нараства. Увеличението на разходите за закупуване на емисии на парникови газове е показано в следващата таблица:

|  |  |  |  |
| --- | --- | --- | --- |
| **Разчет** | | | |
| **на цената на емисиите на парникови газове за периода 01.07.2017-30.06.2018 г.** | | | |
|  |  |  |  |
|  |  |  |  |
| период 01.07.2017-30.06.2018 г. | Количество емисии на парникови газове за закупуване до 30.04.2018 г. | t | 29954 |
| Цена на емисии на парникови газове | €/t | 12 |
| **Фактически разходи за закупуване на емисии на парникови газове** | **х.лв.** | **703** |
| **Разходи за CO2 заложени от КЕВР при утвърждаване на преференциалната цена на ел.енергията за периода 01.07.2017-30.06.2018 г.** | **х.лв.** | **240** |
| **Разлика между направените и признатите разходи за емисии СО2** | | **х.лв.** | **463** |
| период 01.07.2018-30.06.2019 г. | Количество емисии СО2 за закупуване в ценовия период 01.07.2018-30.06.2019 г. | t | 32995 |
| Добавка към цената на квотите за новия ценови период за компенсиране на непризнатите разходи за СО2 в текущия ценови период 01.07.2017-30.06.2018 г. | €/t | 7,2 |
| **Цена на емисии СО2 за периода 01.07.2018-30.06.2019 г.** | **€/t** | **19,2** |

От нея е видно, че разходите за закупуване на емисии на парникови газове за периода 01.07.2017 – 30.06.2018г. са 703х.лв. или с 463 х. лв. повече от утвърдените от КЕВР.

С оглед справедливо отразяване на разходите за емисии на парникови газове за новия ценови период, цената на емисиите СО2 е определена на 19,2 евро/тон.

1. **Регулаторна база на активите**

Стойността на дълготрайните активи и размера на амортизациите в Приложение №2 – Регулаторна база на активите са съгласно данните по счетоводния Баланс на Топлофикация-Враца ЕАД към 31.12.2017 година.

Размера на финансиранията за дълготрайни активи са съгласно изготвения Баланс към 31 Декември 2017 г..

Размера на оборотни капитал е определен в размер на 1/8 от оперативните парични разходи за дейността без амортизациите, съгласно т.32.5. от Раздел ІІ –Регулаторна база на активите на Указания за образуване цените на топлинната енергия и електрическата енергия от комбинирано производство при регулиране чрез метода „Норма на възвращаемост на капитала“, тъй като резултата от изчислението на оборотния капитал съгласно приложената формула е с отрицателна величина–(-28 х. лв.).

1. **Цени**

В резултат на така прогнозираните разходи, количества произведена и реализирана топлинна и електрическа енергия и използвания ценови модел на Комисията за енергийно и водно регулиране при спазване на изискванията на комисията дадени с писмо Е-14-00-2 / 13.03.2018г., за новия ценови период започващ от 01 Юли 2018 г. са формирани следните цени:

Цена топлинната енергия - 94,14лв /МВт без ДДС

Цена на електрическа енергия от комбинирано производство - 200,67 лв/МВТч без ДДС

Ниския относителен дял на реализираната топлинна енергия е една от причините да се формира висока цена на топлинната енергия за новия ценови период. Вземайки предвид действащата цена на топлинната енергия към настоящия момент в предвид финансово икономическите условия в гр. Враца, равнището на заетост и размера на безработицата, липсата реално работеща икономика в града и региона, предлагаме на Комисията да бъде запазено равнището на действащата цена на топлинната енергия и през новия ценови период.. В тази връзка и поради факта, че голяма част от топлинната енергия се произвежда от водогрейни котли предлагаме да бъде увеличена добавката към получената индивидуална цена на електрическата енергия на **65,00 лева за МВтч**. Промяната ще позволи да бъде утвърдена една социално по поносима цена на топлинната енергия за потребителите в гр. Враца.

Изготвил,

ПЕТКО ПЕТКОВ

ГЛ. СЧЕТОВОДИТЕЛ

инж. РАДОСЛАВ МИХАЙЛОВ

ИЗПЪЛНИТЕЛЕН ДИРЕКТОР